Príloha č. 1 Opis predmetu zákazky


„Rekonštrukcia mosta cez vodný tok Cirocha, ul. Puškinova/Kollárova v Snine“
Projektová dokumentácia pre stavebné povolenie a realizáciu stavby

Predmetom zákazky je vypracovanie projektovej dokumentácie pre stavbu: „Rekonštrukcia mosta cez vodný tok Cirocha, ul. Puškinova/Kollárova v Snine“ umiestneného na parc. č. C KN 2588/8, k. ú. Snina v rozsahu dokumentácie pre stavebné povolenie a realizáciu stavby. Predmetom zákazky je aj inžinierska činnosť, ktorá zahŕňa všetky činnosti potrebné pre vydanie právoplatného stavebného povolenia a výkon odborného autorského dohľadu.

Súčasný stav:
Most cez vodný tok Cirocha prepája v meste Snina ulice Puškinovú a Kollárovu. Daný most je situovaný na parc. č. C KN 2588/8, k.ú. Snina. Mostný objekt bol postavený v päťdesiatych rokoch minulého storočia a doposiaľ nebol rekonštruovaný. Jedná sa o trojpoľový železobetónový jednosmerný cestný most v celkovej dĺžke 49 metrov. 
V súčasnosti sú po oboch stranách súčasťou predmetného mosta po oboch stranách nosnej konštrukcie osadené oceľové lávky pre peších. Pre ich zlý technický stav (hĺbková korózia) je jedna lávka dlhodobo uzavretá, na druhej lávke prebehla v roku 2021 provizórna oprava (základný antikorózny náter a výmena pochôdznych plechov) a lávka je v obmedzenej prevádzke.   

Navrhovaný stav: 
	Na moste cez vodný tok Cirocha na uliciach Puškinova/Kollárova je potrebné zhodnotenie konštrukčných prvkov, potrebná je úprava spodných častí podpier, vrchnej časti a riešiť lávku pre peších len jednostranne. 

Predmet zákazky pozostáva z:
1. vykonanie a dodanie IG (inžiniersko-geologického) prieskumu
2. polohopisného a výškopisného zamerania so zameraním vonkajších znakov IS (inžinierskych sietí)
3. vypracovanie a dodanie dokumentácie pre stavebné povolenie v rozsahu realizačného projektu
4. zabezpečenie a vykonanie inžinierskej činnosti (IČ)
5. zabezpečenie odborného autorského dohľadu počas realizácie stavby (AD).

1. Inžiniersko-geologický prieskum
Vykonanie inžiniersko-geologického prieskumu a následná záverečná správa z inžiniersko-geologického prieskumu bude obsahovať dosiahnuté výsledky pre určenie geologických pomerov územia mostného objektu a bude podkladom pre vypracovanie projektovej dokumentácie pre vydanie stavebných povolení. Zhotoviteľ vypracuje a dodá Záverečnú správu v šiestich (6) vyhotoveniach v tlačenej forme a jedno (1) vyhotovenie v elektronickej forme na CD/DVD nosiči vo formáte .pdf, a vo formátoch, v ktorých bola spracovaná (.doc, .dwg, .xls.)

2. Polohopisného a výškopisného zamerania so zameraním vonkajších znakov IS (inžinierskych sietí)
Zhotoviteľ vypracuje a dodá polohopisné a výškopisné zameranie dotknutého územia na účely vypracovania projektovej dokumentácie s identifikáciou podzemných a nadzemných vedení líniových stavieb. Zhotoviteľ vypracuje a dodá zameranie v šiestich (6) vyhotoveniach v tlačenej forme a jedno (1) vyhotovenie v elektronickej forme na CD/DVD nosiči vo formáte .pdf, a vo formátoch, v ktorých bola spracovaná (.doc, .dwg, .xls.)

3. Vypracovanie a dodanie dokumentácie pre stavebné povolenie v rozsahu realizačného projektu
Projektová dokumentácia musí byť vypracovaná:
· v súlade so zákonom č. 50/1976 Zb. o územnom plánovaní a stavebnom poriadku v znení neskorších predpisov, minimálne v rozsahu podľa § 9 vyhl. č. 453/2000 Z.z., ktorou sa vykonávajú niektoré ustanovenia stavebného zákona,
· v súlade s príslušnými STN, EN a všeobecno-technickými požiadavkami na výstavbu,
· v súlade so zákonom č. 343/2015 Z.z. o verejnom obstarávaní a o zmene a doplnení niektorých zákonov,
· v súlade so všeobecne záväznými právnymi predpismi, 
· v súlade s pokynmi verejného obstarávateľa (objednávateľa) udelenými zhotoviteľovi na základe zmluvy a dohodami zmluvných strán tak, ako budú obsiahnuté v písomných zápisoch v priebehu zhotovenia diela, ďalej v súlade s príslušnými rozhodnutiami alebo stanoviskami dotknutých orgánov a inštitúcií, pokiaľ majú priamy alebo nepriamy vplyv, resp. dopad na zhotovenie diela,
· súčasťou projektovej dokumentácie bude aj návrh spôsobu likvidácie stavebnej sute a odpadov vzniknutých stavebnou činnosťou, 
· spracovanie projektovej dokumentácie musí byť realizované s ohľadom na zadávacie podmienky a bude obsahovať komplexné výstupy pre verejnú zákazku.
Súčasťou spracovaného projektu stavby je aj súhrnný rozpočet a položkovitý rozpočet stavby a zadanie s výkazom výmer pre výber zhotoviteľa stavby. 
Zhotoviteľ vypracuje a dodá projektovú dokumentáciu v šiestich (6) vyhotoveniach v tlačenej forme a jedno (1) vyhotovenie v elektronickej forme na CD/DVD nosiči vo formáte .pdf, a vo formátoch, v ktorých bola spracovaná (.doc, .dwg, .xls.)

4. Zabezpečenie a vykonanie inžinierskej činnosti (IČ)
Zhotoviteľ zabezpečí a vykoná pre objednávateľa inžiniersku činnosť na účely vypracovania projektovej dokumentácie pre stavebné povolenie v rozsahu realizačného projektu tak, že zabezpečí kladné vyjadrenia dotknutých orgánov a organizácií a správcov sietí.  Zhotoviteľ je povinný zapracovať pripomienky a požiadavky objednávateľa a dotknutých orgánov. Do inžinierskej činnosti sú zahrnuté aj príslušné správne poplatky, ktoré bude uhrádzať zhotoviteľ ak bude potrebné ich uhradiť, pričom tieto správne poplatky sú v plnom rozsahu zahrnuté v cene. Za práce naviac nebudú považované práce, ktoré vyplynú z pripomienok a požiadaviek dotknutých orgánov v konaní pre stavebné povolenie. 
Zhotoviteľ zabezpečí účasť na jednotlivých stavebných konaniach. 

5. Zabezpečenie odborného autorského dohľadu počas realizácie stavby (AD)
Súčasťou prác zhotoviteľa bude aj výkon autorského dozoru (AD) počas realizácie stavebných prác. AD bude zhotoviteľ vykonávať od termínu odovzdania staveniska  hotoviteľovi stavebných prác až do termínu právoplatnosti kolaudačného rozhodnutia. Rozsahom AD je aj poskytovanie vysvetlení potrebných pre plynulosť výstavby, posudzovanie návrhov zhotoviteľov na zmeny a odchýlky v častiach projektov, vyjadrenie k požiadavkám o väčšie/menšie množstvo výrobkov a výkonov oproti projektovej dokumentácii. V prípade potreby predkladať stanoviská a vysvetľovať problémy spojené s nejasnosťami vyplývajúcimi z vyhotovenej projektovej dokumentácie. Zhotoviteľ sa zúčastní na odovzdaní a prevzatí stavby alebo jej časti a na kolaudačnom konaní. Predpokladaný rozsah výkonu AD: počas realizácie stavby min. 1x týždenne vrátane operatívnych kontrolných dní. AD bude vykonávať na výzvu objednávateľa a jednotlivý výkon bude overovaný zástupcom objednávateľa v denníku výkonu AD. Takto potvrdený rozsah výkonu AD bude podkladom pre vystavenie faktúry zhotoviteľom.

[bookmark: _Hlk65075523]
Projektovú dokumentáciu je potrebné dodať kompletnú, v rozsahu na stavebné konanie a realizáciu stavby a musí obsahovať minimálne tieto časti:
· Záverečnú správu z inžiniersko-geologického prieskumu,
· zameranie skutkového stavu, inžinierskych sietí, 
· stavebné riešenie,
· projekt vodorovného a zvislého dopravného značenia,
· súhrnná technická správa, sprievodná správa a technická správa,
· statické posúdenie stavby, 
· rozdelenie projektovej dokumentácie na jednotlivé stavebné objekty,
· podrobný položkovitý rozpočet a výkaz výmer,
· plán organizácie výstavby, 
· súhlasné stanoviská dotknutých orgánov a inštitúcií, ktoré majú priamy alebo nepriamy vplyv, resp. dopad na zhotovenie diela.

[bookmark: _Hlk106107163][bookmark: _Hlk65075619]Projektová dokumentácia musí byť vypracovaná tak, aby ju verejný obstarávateľ mohol použiť v procese verejného obstarávania na výber zhotoviteľa stavebných prác, to znamená v súlade s platným zákonom č. 343/2015 Z. z. o verejnom obstarávaní a o zmene a doplnení niektorých zákonov, najmä s rešpektovaním ustanovenia  § 42 ods. 3)  cit. zákona (keďže projektová dokumentácia, ako aj výkaz výmer bude v procese verejného obstarávania súčasťou súťažných podkladov): 3) Technické požiadavky sa nesmú odvolávať na konkrétneho výrobcu, výrobný postup, obchodné označenie, patent, typ, oblasť alebo miesto pôvodu alebo výroby, ak by tým dochádzalo k znevýhodneniu alebo k vylúčeniu určitých záujemcov alebo tovarov, ak si to nevyžaduje predmet zákazky. Takýto odkaz možno použiť len vtedy, ak nemožno opísať predmet zákazky podľa odseku 2 dostatočne presne a zrozumiteľne, a takýto odkaz musí byť doplnený slovami „alebo ekvivalentný“.

Všetky ďalšie podrobnosti budú riešené na mieste obhliadky.

Verejný obstarávateľ (objednávateľ) poskytne zhotoviteľovi:
· hydrologické údaje SHMU Bratislava, pobočka Košice (04/2022),
· hydrotechnický prepočet mostných objektov (09/2022).







Situácia riešeného územia

